ศาลสีคิ้วตัดสินจำคุกจำเลยคดีลักลอบล่า หมีควาย-เก้ง ในเขตคุ้มครอง
ภาพหมีควาย จากแฟ้มข่าว,ลักลอบล่าสัตว์ป่าผิดกฎหมายศาลสีคิ้วตัดสินแล้ว 2 คดี ได้แก่ 3 ผู้ต้องหาล่าหมีควาย จำคุก 8 เดือน อีก 2 คนยังสู้คดีต่อ คดีที่ 2 ผู้ต้องหา 5 คนยิงเก้งสั่งจำคุก 1 ปี สารภาพเหลือ 6 เดือนปรับ 2 หมื่น,เมื่อเที่ยงวันที่ 9 ตุลาคม พ.ต.อ.ชูสิทธิ์ หล่อแสง ผกก.สภ.หมูสี อ.ปากช่อง จ.นครราชสีมา กล่าวว่า ได้รับแจ้งจาก สนง.อัยการจังหวัดสีคิ้ว (ปากช่อง)แจ้งถึงผลคดีที่ประชาชนสนใจ 2 คดี คือคดีแรก นายอภิวัฒน์ นิลสนธิ อายุ 33 ปี เลขที่ 173 หมู่ 4 บ้านปอหู ต.โป่งตาลอง อ.ปากช่อง พร้อมด้วย นาย สุรศักดิ์ กรงรัมย์ อายุ 40 ปี และ นายเทิดศักดิ์ จอกแก้ว อายุ 40 ปี 3 ผู้ต้องหา ที่ร่วมกันชำแหละหมีควาย พร้อมซากหมีควาย เพศเมีย อายุประมาณ 2 ปี น้ำหนักประมาณ 70-80 กก. เป็นเนื้อหมีที่ชำแหละแล้ว หัว หนัง ขา 4 ขา รวมทั้งอวัยวะภายใน ที่ท้ายหมู่บ้านบ้านปอหู ใกล้แนวเขตอุทยานฯ เขาใหญ่ หมู่ที่ 4 ต.โป่งตาลอง อ.ปากช่อง ,ต่อมาเมื่อวันที่ 6 สิงหาคม 2561 ศาลจังหวัดสีคิ้ว (ปากช่อง) ได้พิจารณาคดีในข้อหา ร่วมกันล่าสัตว์ป่าคุ้มครอง มีความผิดตาม พ.ร.บ.สงวนและคุ้มครองสัตว์ป่า พ.ศ.2535 ม.19 วรรคแรก 47,55 นายอภิวัฒน์ นิลสนธิ อายุ 33 ปี ให้การรับสารภาพ ศาลลงโทษจำคุก 8 เดือน ส่วน นายสุรศักดิ์ กรงรัมย์ อายุ 40 ปี และ นายเทิดศักดิ์ จอกแก้ว อายุ 40 ปี ให้การปฏิเสธ ต่อสู้คดี ศาลนัดสืบพยานช่วงเดือนพฤศจิกายน ที่จะถึงนี้และได้ประกันตัวออกมา,ส่วนคดีที่ 2 เหตุเกิดในรีสอร์ตชื่อดังแห่งหนึ่ง หมู่ที่ 13 บ้านวังประดู่ ต.หมูสี เมื่อวันที่ 10 สิงหาคม 2561 คดีร่วมกันล่าสัตว์ป่า (เก้ง) คุ้มครองโดยไม่ได้รับอนุญาต มีผู้ต้องหา 5 คน คือ นายวีรยุทธ ทางธรรม, นายชนัต กานทอง, นายอรุณ เวธิตะ, นายชำนาญ พวกคง และ นายวินัย ครองสม ศาลจังหวัดสีคิ้ว (ปากช่อง) ได้พิจารณาตัดสินจำเลยทั้ง 5 คน มีความผิดตาม พ.ร.บ.สงวนและคุ้มครองสัตว์ป่า พ.ศ. 2535 มาตรา 16, 47 จำคุกคนละ 1 ปี ปรับคนละ 20,000 บาท จำเลยให้การรับสารภาพ ลดโทษให้กึ่งหนึ่งคงจำคุกคนละ 6 เดือน ปรับ 10,000 บาท โทษจำคุกรอ 2 ปี คุมความประพฤติ 1 ปี รายงานตัวต่อพนักงานคุมประพฤติ 4 ครั้ง ทำกิจกรรมบริการสังคม 24 ชั่วโมง ริบค้อนตีตะปู ท่อนไม้ รถจักรยานยนต์พ่วงข้าง.
ลักลอบล่าสัตว์ป่าผิดกฎหมายศาลสีคิ้วตัดสินแล้ว 2 คดี ได้แก่ 3 ผู้ต้องหาล่าหมีควาย จำคุก 8 เดือน อีก2 คนยังสู้คดีต่อ คดีที่ 2 ผู้ต้องหา 5 คนยิงเก้งสั่งจำคุก 1 ปี สารภาพเหลือ 6 เดือนปรับ 2หมื่น
ลักลอบล่าสัตว์,ศาลจังหวัดสีคิ้ว,ล่าหมีควาย,ล่าเก้ง,นครราชสีมา,ข่าวทั่วไป